กกพ.สรุปยอดเสนอขายโซลาร์ฟาร์มเฟสแรกกว่า 600 รายรวม 2,900MW
กกพ.สรุปยอดเสนอขายโซลาร์ฟาร์มเฟสแรกกว่า 600 รายรวม 2,900MW
12 พ.ย. 2558

นายวีระพล จิรประดิษฐกุล กรรมการกำกับกิจการพลังงาน ในฐานะโฆษก กกพ. เปิดเผยว่า การยื่นคำขอรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดิน สำหรับหน่วยงานราชการ และสหกรณ์ภาคการเกษตร หรือโซลาร์ฟาร์ม ตั้งแต่วันที่ 1-10 พฤศจิกายน  2558 ที่ผ่านมา มีผู้ยื่นคำขอขายไฟฟ้า รวมจำนวนทั้งสิ้น 618 ราย และคิดเป็นปริมาณการเสนอขายไฟฟ้ารวมทุกเขตพื้นที่ (ยกเว้นภาคตะวันออกเฉียงเหนือและภาคใต้) เป็นจำนวน 2,905.50 เมกะวัตต์ และเมื่อเทียบกับเป้าหมายที่วางไว้ในเฟสแรกจำนวน 600 เมกะวัตต์ ยังคงสูงกว่าเป้าหมาย
ส่วนการยื่นคำขอขายไฟฟ้า สำหรับปริมาณเสนอขายในเขตพื้นที่ของการไฟฟ้าส่วนภูมิภาคที่ยื่นมาในครั้งนี้  มีปริมาณการเสนอขายไฟฟ้ารวม 2,709.20 เมกะวัตต์ สูงจากเป้าหมายรับซื้อ 389 เมกะวัตต์ เกือบ 7 เท่า โดยมีรายละเอียดเป้าหมายรับซื้อและยอดรวมเสนอขาย
อย่างไรก็ตาม สำนักงาน กกพ. ยังเปิดรับเอกสารประกอบแบบคำขอเข้าร่วมโครงการ (เพิ่มเติม) จนถึงวันที่ 20 พฤศจิกายน 2558